Río Xate - Biquipedia, a enziclopedia libre

# Río Xate

### De Biquipedia

| Xate |

O Xate, en a par de Saruiset, de tot chelato en un maitín d'ibierno.
Longaria | 14 km
Altaria d'o naxedero | 1960 m
Cabal meyano | {{{cabal}}} m³/s
Superfizie d'a cuenca | {{{cuenca}}} km²
Naxedero | Faixa de l'Estallo, Sierra d'as Cutas
Desembocadura | Río Ara, en Saruiset.
Estatos per an pasa | {{{estatos}}}
Territorios per on pasa | Aragón
Río

O Xate u Ixate (en castellán río Chate) ye un río d'o norte d'Aragón, afluyent de l'Ara á man de Saruiset. O Xate naixe d'a man meridional d'a Sierra d'as Cutas, en a faldada d'a Punta Cuta (2236 m) que per o canto norte tien ya bien a Faixa de Pelai d'a balle d'Ordesa. A crestera d'as Cutas s'achunta per astí con l'Estatón d'a Noguera (2133 m) e ro Zerro d'a Caña (2004 m) e tranca per a man oreiental una cul conoixita como á Faixa de l'Estallo d'on que ro río ne baixa con a forma d'un chicot barranco, dito Glera de Borrué (Glera' Borrué) ent'a Plana d'as Glozes, en a par de Fanlo, con una trayeutoria cuasi de tot linial, per a dita Plana Truxana.

De bez que sopera Fanlo e ent'adebant, o río chira cuasi 300º ta acomodar-se con as auguas que baixan d'o barranco' solano e altros que s'irán unindo enta er dica que desaugue en l'Ara. Ye en ixe transeuto cuan a carretera Fanlo-Saruiset en resigue o camín.

En a par d'a suya desembocadura, en o trianglo d'entre Saruiset, as faixas d'As Comas e ra Ermita de Sant Chorche, o Xate ha formato una planeta alubial de gleras e cantizos, per á on que se gosa á desbrancar, fendo dibersas ramas en es suyos zagueros metros. D'ista desposizión d'a suya desembocadura es sarbisianos n'han dito siempre Os Xates, como si talment estasen més d'uno es ríos.

Retrieved from "http://an.wikipedia.org../../../r/%C3%AD/o/R%C3%ADo_Xate_bbc7.html"

Categoría: Ríos d'Aragón

##### Views

- Articlo
- Descusión
- Current revision

##### Rechirar